**SKA 2019/2020. ÕPPEAASTA**

### VÕRKPALLI MEISTRIVÕISTLUSTE JUHEND

**1. *Eesmärk.***

Populariseerida Sisekaitseakadeemia õppurite ja töötajate seas võrkpalli ning selgitada välja 2019/2020. õppeaasta Sisekaitseakadeemia parim võrkpallinaiskond ja -meeskond. Samuti on tore koos sporti teha!

**2. *Läbiviimise koht ja aeg.***

Mängud viiakse läbi Väike-Maarja spordihoones ühepäevase võistlusena **21. oktoobril** Võistluste avamine kell **10.00**. Täpsem ajakava selgub pärast võistkondade registreerumist.

**3. *Võistluste korraldamine****.*

Võistluste üldjuhtimist koordineerib spordikeskus. Mänge vilistavad võistkondade liikmed, kes ise parasjagu ei mängi. Peakorraldaja on Birgit Kerna.

**4. *Võistluste süsteem****.*

Võistlustel juhindutakse kehtivatest võrkpallireeglitest (link: [ametlikud võrkpallireeglid](http://www.volley.ee/ametlikud-vorkpallireeglid-2017-2020?l=est&fbclid=IwAR3GCBLkgndHMvIpY_F5otzRu1TZfoBIphKDu2uFEN2x5HeHy15t4LmLJbw)) ning **geimide arv otsustatakse peale eelregistreerimise lõppu vastavalt registreerunud võistkondade arvule (ühes võistkonnas maksimaalselt 10 liiget).**

Võistkonnad koostatakse kolledžite kaupa, ühest kolledžist võib välja panna mitu võistkonda. Võistlema on oodatud ka töötajate ja magistrantide võistkonnad.

Mängijatel, kes õpivad erinevates kolledžitest ning soovivad moodustada võistkonda, on osalemine lubatud, kuid üldtabelis jagatakse sellise võistkonna teenitud kohapunktid kõigi võistkonnas osalenud kolledžite või teiste üksuste vahel.

Meistrivõistluste üldtabeli jaoks arvestatakse kohapunkte kõige kõrgema koha saavutanud meeskonna ja naiskonna järgi, teised vastava üksuse (kolledži) võistkonnad toovad igaüks lisaks ühe punkti. Võrdsete punktide korral arvestatakse üldarvestuses pingereas ettepoole kõrgema koha saavutanud võistkonnaga üksus.

Vastavalt osalevate võistkondade arvule mängitakse ringsüsteemis (kõik omavahel läbi) või loositakse võistkonnad kahte alagruppi. Süsteem ja esmane ajakava täpsustatakse pärast registreerumist ja edastatakse võistkonna esindajaile e-postiga.

**5. *Paremuse selgitamine****.*

Võit annab 2 punkti, kaotus 1 punkti, loobumine 0 punkti.

Võrdsete punktide korral kahe võistkonna vahel otsustab paremuse omavaheline mäng. Võrdsete punktide korral kolme või enama võistkonna vahel otsustab paremuse omavaheliste mängude geimide suhe, selle võrdsuse korral parem punktide suhe.

**6. *Autasustamine.***

Esikolmikusse tulnud mees- ja naiskondi autasustatakse medalitega, võitnud tiimi rändkarikaga.

**7.** ***Eelregistreerimine ja muud küsimused.***

Võistkondade nimeline eelregistreerimine (ära märkida ka võistkonna esindaja) **kuni 18. oktoobrini** ning täpsustavad küsimused e-mailile: [Birgit.kerna@kad.sisekaitse.ee](mailto:Birgit.kerna@kad.sisekaitse.ee).

**NB!** Kindlasti täpsustada samaks ajaks ka kõigi võistkonnaliikmete transpordivajadus (kas vaja on transporti nii Tallinnast Väike-Maarjasse ja tagasi või ainult üks suund) ning mitmele mängijale soovite Väike-Maarjas süüa tellida (see, kas söömine on tasuta või peab selle eest siiski maksma, selgub jooksvalt).

Epp Jalakas, spordijuht-lektor